čo ak potrebujem servis hodiniek? kam a ako mám zaslať hodinky na opravu?
v prípade, že potrebujete servis vašich hodiniek, prosím zašlite ich na nasledujúcu adresu:
biatec watches, s.r.o.
železná breznica 220
96234 železná breznica
slovenská republika
telefón: +421 918 244 669
záručný servis (počas plynutia záručnej doby)
ak nastane problém s vašimi hodinkami, ktoré spadajú pod našu predĺženú záruku, radi vám vybavíme vyzdvihnutie a zvoz vašich hodiniek celkom zdarma. oprava hodiniek bude takisto zdarma v rámci záruky. pre objednanie zvozu našim kuriérom zdarma nás prosím neváhajte kontaktovať. radi pre vás objednáme vyzdvihnutie vášho balíka na vami zvolenej adrese. nemusíte nič platiť ani vypisovať. náš kuriér bude mať zo sebou adresný štítok s vašou a našou adresou, ktorý nalepí na balík.
pozáručný servis (po uplynutí záručnej doby)
v prípade, že vaše hodinky potrebujú opravu alebo štandardný periodický servis po záručnej dobe, radi vám ich opravíme, avšak náklady spojené s opravou/servisom budete musieť znášať vy.
odporúčame zaslať vaše hodinky na pravidelnú kontrolu raz za 3 – 5 rokov, v závislosti od celkového stavu hodiniek a spôsobu nosenia. ak vaše hodinky ukazujú správny čas a ak ich nosíte primeraným spôsobom, stačí zaslať hodinky na pravidelnú kontrolu raz za 5 rokov.
ak však nosíte hodinky na ruke pri sprchovaní, plávaní alebo ich vystavujete extrémnym teplotám, odporúčame ich zaslať na pravidelnú kontrolu aj pred uplynutím 3 rokov.